Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 370/14/8806	Košice, 2.1.2015
EEČ : 2-65-19-2015

U Z N E S E N I E

Trestná vec:	obvinený XXXXX 
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno d (§ 9 odsek 1 písmeno a) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
spolu s ďalšími dvoma páchateľmi v Moldave nad Bodvou, dňa 08. 05. 2014 v ranných hodinách na ulici napadol XXXXX, udierali ho, prenasledovali a spôsobili mu zlomeninu nosových kostí, pomliaždenie zadnej steny hrudníka s dobou liečenia do 7 dní,

lebo je trestné stíhanie neprípustné podľa § 9 odsek 1 písmeno a

Odôvodnenie:
Uznesením povereného príslušníka PZ z OO PZ XXXXX sp. zn. ČVS:ORP-538/MO-KS-2014 z 16. 09. 2014 bolo vznesené  obvinenie XXXXX, nar. 07. 09. 1995, bytom XXXXX, ČSA 1,okres XXXXX - okolie  pre trestný čin podľa § 364 ods. 1 písm. a)  Trestného zákona spáchaný formou spolupáchateľstva podľa § 20 Tr. zákona.

	Sociálne nežiadúceho konania sa mal páchateľ dopustiť tak, ako to deklaruje výrok tohto uznesenia.

	Z iniciatívy povereného príslušníka PZ bol predložený návrh na zastavenie trestného stíhania proti obvinenému XXXXX, vzhľadom na to, že obvinený zomrel.

	Z obsahu predloženého spisového materiálu bolo zistené z úmrtného listu Matričného úradu XXXXX - Šaca, že obvinený XXXXX dňa 17. 10. 2014 zomrel.

	Vzhľadom na konštatované fakty považujem aplikáciu ustanovenia § 215 ods. 1 písm. d) Trestného poriadku za primeranú.

Preto som rozhodol o zastavení trestného stíhania ako to deklaruje petit tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ján Zemko
prokurátor